**Üllés Nagyközségi Önkormányzata Képviselő-testületének**

**6/2022. (III. 23.) önkormányzati rendelete**

**A Képviselő-testület és szervei Szervezeti és Működési Szabályzatáról szóló 16/2019. (XI. 13.) önkormányzati rendelet módosításáról**

Üllés Nagyközségi Önkormányzat Képviselő-testülete az Alaptörvény 32. cikk (2) bekezdésében, a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ában kapott felhatalmazás alapján, az Alaptörvény 32. cikk (1) bekezdés d) pontjában, a Magyarország helyi önkormányzatairól szóló 2011. évi CLXXXIX. törvény 53. § (1)-ben meghatározott feladatkörében a következőket rendeli el:

**1. §**

A Képviselő-testület és szervei Szervezeti és Működési Szabályzatáról szóló Üllés Nagyközség Képviselőtestületének 16/2019. (XI.13.)önkormányzati rendelete bevezető része helyébe a következő rendelkezés lép:

„Üllés Nagyközségi Önkormányzat Képviselő-testülete az Alaptörvény 32. cikk (2) bekezdésében, a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ában kapott felhatalmazás alapján, az Alaptörvény 32. cikk (1) bekezdés d) pontjában, a Magyarország helyi önkormányzatairól szóló 2011. évi CLXXXIX. törvény 53. § (1)-ben meghatározott feladatkörében a következőket rendeli el:”

**2. §**

A Képviselő-testület és szervei Szervezeti és Működési Szabályzatáról szóló Üllés Nagyközség Képviselőtestületének 16/2019. (XI.13.)önkormányzati rendelete 60. §-a a következő (4)–(6) bekezdéssel egészül ki:

„(4) A polgármester tartós akadályoztatása esetén az alpolgármester látja el a polgármester helyettesítését a képviselő-testület összehívása és vezetése tekintetében.

(5) A polgármester és az alpolgármester egyidejű tartós akadályoztatása esetén a legidősebb képviselő, mint korelnök hívja össze és vezeti a képviselő-testület ülését.

(6) Tartós akadályoztatásnak minősül:

*a)* 30 napot meghaladó betegség, külszolgálat

*b)* büntető vagy egyéb eljárás miatti tisztségből való felfüggesztés

*c)* 30 napot meghaladó fizetésnélküli szabadság.”

**3. §**

A Képviselő-testület és szervei Szervezeti és Működési Szabályzatáról szóló Üllés Nagyközség Képviselőtestületének 16/2019. (XI.13.)önkormányzati rendelete 61. § 13. pontja helyébe a következő rendelkezés lép:

*(A jegyző feladatai különösen:)*

„*13.* A jegyzői tisztség betöltetlensége, vagy a jegyző tartós akadályoztatása esetén a jegyzői feladatokat az Üllési Polgármesteri Hivatal igazgatási csoportvezetője látja el”

**4. §**

A Képviselő-testület és szervei Szervezeti és Működési Szabályzatáról szóló Üllés Nagyközség Képviselőtestületének 16/2019. (XI.13.)önkormányzati rendelete 2. melléklete helyébe az 1. melléklet lép.

**5. §**

Ez a rendelet a kihirdetését követő napon lép hatályba.

Ü l l é s, 2022. március 22.

Nagy Attila Gyula Dr. Borbás Zsuzsanna

polgármester jegyző

A rendelet kihirdetve:

2022. március 23.

Dr. Borbás Zsuzsanna

jegyző

*1. melléklet*

„*2. melléklet*

**A POLGÁRMESTERNEK KÉPVISELŐ-TESTÜLET ÁLTAL ÁTRUHÁZOTT HATÁSKÖREI**

1. Tájékoztatási kötelezettség mellett:

1.1. a tartalék terhére évente 1.000.00.000 –Ft – ig saját hatáskörében dönthet,

1.2. beruházási, illetve halasztható felújítás jellegű kiadások esetén évente 1.000.000,-Ft-ig dönthet,

1.3. az önkormányzati feladatok ellátására jóváhagyott előirányzatok között 500.000 –Ft-ig átcsoportosíthat,

1.4. 1.000.000,- Ft-ot meg nem haladó összegű követeléssel kapcsolatos fizetési könnyítés engedélyezése.

2. Önkormányzati hozzájáruló nyilatkozat háziorvosi vagy fogorvosi feladatokat ellátó személy helyettesítésére vonatkozóan.

3. Önkormányzati rendelet alapján:

3.1. Üllés Nagyközség címerének, zászlajának, pecsétjének, településnév használatának engedélyezése

3.2. Köztemetés

3.3. Tulajdonosi hozzájárulás:

3.3.1. közműfektetéssel, - bekötéssel kapcsolatos eljárásokban,

3.3.2. közterületi alul- és felülépítményekkel kapcsolatosan (pl.: járda, kapubejáró, áteresz, térburkolat, vízelvezető műtárgyak, egyéb építmények stb.) valamint

3.3.3. önkormányzati ingatlant érintő hatósági ügyekben – az eljárásban érdekelt – ügyfélként tett eljárásjogi nyilatkozat,

3.3.4. közterülethasználati engedélyek

4. Településkép-érvényesítési eszközökkel, településkép védelmével összefüggő eljárások”

**Az 1–5. §-hoz**

**Általános indokolás**

A Képviselő-testület kötelezettsége, hogy az Mötv. és egyéb törvények rendelkezései szerint felülvizsgálja, vagy megalkossa a szervezeti és működési szabályzatát.

**Részletes indokolás**

1. § A Rendelet bevezető rendelkezésére vonatkozó módosítást tartalmazza.

1. § A polgármester tartós akadályoztatása esetére vonatkozó rendelkezéseket tartalmazza.

1. § A jegyzői tisztség betöltetlensége esetére vonatkozó rendelkezéseket tartalmazza.

1. § A rendelet 2. sz. mellékletére vonatkozó módosítást tartalmazza.

1. § Hatályba léptető rendelkezéseket tartalmazza.